ବେସାମରିକ ବିମାନ ଚଳାଚଳ ମନ୍ତ୍ରଣାଳୟ
କୃଷି ଉଡାଣ ଯୋଜନା ୨.୦ରେ ଝାରସୁଗୁଡା ବିମାନ ବନ୍ଦର ସାମିଲ
କୃଷି ଉଡାଣ ଯୋଜନା ୨.୦ ଅଧୀନରେ ୫୮ଟି ବିମାନ ବନ୍ଦରକୁ ସାମିଲ୍ କରା ଯାଇଛି
ଦେଶର ଉତ୍ତର- ପୂର୍ବ, ପାହାଡ଼ିଆ ଏବଂ ଆଦିବାସୀ ଅଂଚଳରୁ ଉତ୍ପନ୍ନ ସମସ୍ତ କୃଷି ଉତ୍ପାଦ ପାଇଁ ନିରବଚ୍ଛିନ୍ନ, ସୁଲଭ, ସମୟବଦ୍ଧ ପରିବହନ ସୁବିଧା ସୁନିଶ୍ଚିତ କରିବା ଲକ୍ଷ୍ୟ
କୃଷି ଉଡାନ ଯୋଜନା ୨.୦ ଅଧୀନରେ ୫୮ଟି ବିମାନ ବନ୍ଦରକୁ ସାମିଲ୍ କରା ଯାଇଛି , ଯେଉଁଥିରେ ଓଡିଶାର ଝାରସୁଗୁଡା ବିମାନ ବନ୍ଦର ଅନ୍ତର୍ଭୁକ୍ତ । ୨୭ ଅକ୍ଟୋବର ୨୦୨୧ ମସିହାରେ କୃଷି ଉଡାଣ ଯୋଜନା ୨.୦ ଘୋଷଣା କରାଯାଇଥିଲା , ଯାହା ଅଧୀନରେ ଝାରସୁଗୁଡା ବିମାନ ବନ୍ଦରରେ ଏହି ସୁବିଧା ଉପଲବ୍ଧ କରାଯାଇଛି । ଓଡିଶାର ଉତ୍ପାଦକମାନେ ଏବେ ଏହା ମାଧ୍ୟମରେ ସେମାନଙ୍କର ଶୀଘ୍ର କ୍ଷୟଶୀଳ ଉତ୍ପାଦକୁ ବିମାନ ପରିବହନ ବ୍ୟବସ୍ଥା ମାଧ୍ୟମରେ ଅନ୍ୟ ସ୍ଥାନକୁ ପଠାଇ ପାରିବେ ।
କୃଷି ଉଡାଣ ଯୋଜନା ୨.୦ ଏମିତି ଏକ ଯୋଜନା ମୁଖ୍ୟତଃ ପାହାଡିଆ ଅଂଚଳ, ଉତ୍ତର- ପୂର୍ବ ରାଜ୍ୟ ତଥା ଆଦିବାସୀ ଅଂଚଳରୁ ଶୀଘ୍ର କ୍ଷୟଶୀଳ ଖାଦ୍ୟ ପଦାର୍ଥ ପରିବହନ ଉପରେ ଧ୍ୟାନ କେନ୍ଦ୍ରିତ କରିଥାଏ । ବିମାନ ଦ୍ୱାରା କୃଷି ଉତ୍ପାଦର ପରିବହନକୁ ସୁଗମ କରିବା ପାଇଁ ଭାରତୀୟ ବିମାନ ବନ୍ଦର ପ୍ରାଧିକରଣ  ଭାରତୀୟ ମାଲବାହୀ ଏବଂ ପି୨ସି  ପାଇଁ ଲ୍ୟାଣ୍ଡିଂ, ପାର୍କିଂ, ଟର୍ମିନାଲ୍ ନାଭିଗେସନ୍ ଲ୍ୟାଣ୍ଡିଂ ଶୁଳ୍କ  ଏବଂ ରୁଟ୍ ନେଭିଗେସନ୍ ସୁବିଧା ଶୁଳ୍କ  ର ସମ୍ପୂର୍ଣ୍ଣ ଛାଡ ପ୍ରଦାନ କରିଥାଏ । ଏହି ଯୋଜନା ମୁଖ୍ୟ ରୂପରେ ଅନ୍ୟ ଅଂଚଳ / ଅଂଚଳରେ ୨୮ ଟି ବିମାନବନ୍ଦର ବ୍ୟତୀତ ଉତ୍ତର ପୂର୍ବ, ପାହାଡିଆ ଅଂଚଳ ଏବଂ ଆଦିବାସୀ ଅଂଚଳ ଉପରେ ଧ୍ୟାନ କେନ୍ଦ୍ରିତ କରୁଥିବା ପ୍ରାୟ ୨୫ଟି ବିମାନବନ୍ଦରକୁ ଅନ୍ତର୍ଭୁକ୍ତ କରିଥାଏ । କୃଷି ଉଡାଣ ୨.୦ ର ମୂଲ୍ୟାଙ୍କନ ପରେ, ଆହୁରି ପାଂଚଟି ବିମାନ ବନ୍ଦରକୁ ଅନ୍ତର୍ଭୁକ୍ତ କରି ମୋଟ ୫୮ଟି ବିମାନ ବନ୍ଦରରେ ପରିଣତ କରା ଯାଇଛି ।
ଏହି ଯୋଜନାରେ ପ୍ରାରମ୍ଭରେ ୫୩ଟି ବିମାନବନ୍ଦର ଗୁଡିକୁ ଛଅ ମାସ ଅବଧିର ପାଇଲଟ୍ ପ୍ରକଳ୍ପରେ ଅନ୍ତର୍ଭୁକ୍ତ କରା ଯାଇଥିଲା । ଏହା ପରେ, ମୂଲ୍ୟାଙ୍କନ ସମୟରେ, ଆହୁରି ପାଂଚଟି ବିମାନ ବନ୍ଦରକୁ ଏଥିରେ ଯୋଡା ଯାଇଥିଲା । ଏହି ଭଳି ଭାବେ ଆଦମପୁର, ଅଗରତାଲା, ଆଗତୀ, ଆଗ୍ରା, ଅମୃତସର, ବାଗଡୋଗ୍ରା, ବରେଲି, ଭୁଜ, ଭୁଂଟୁର, ଚଣ୍ଡିଗଡ଼, କୋଏମ୍ବାଟୁର, ଡେରାଡୁନ୍, ଦିବ୍ରୁଗଡ, ଡିମାପୁର, ଗଗଲ, ଗୋଆ , ଗୋରଖପୁର, ହିନ୍ଦନ, ଇମ୍ଫାଲ, ଇନ୍ଦୋର, ଜୈସଲମେର, ଜାମ୍ମୁ, ଜାମନଗର, ଯୋଧପୁର, ଜୋରହାଟ, କାନପୁର, କୋଲକାତା, ଲେହ, ଲେଙ୍ଗପୁଇ, ଲିଲାବାରୀ, ନାଶିକ, ପାକିଙ୍ଗ, ପନ୍ତନଗର, ପଠାନକୋଟ, ପାଟନା, ପିଥୋରାଗଡ, ପୋର୍ଟ - ବନ୍ଦର , ପ୍ରୟାଗରାଜ, ପୁନେ, ରାୟପୁର, ରାଜକୋଟ, ରାଂଚି, ରୂପସି, ଶିଲୋଙ୍ଗ, ଶିମଲା, ସିଲଚର, ଶ୍ରୀନଗର, ତେଜପୁର, ତେଜୁ, ଥିରୁଅନନ୍ତପୁରମ୍, ତିରୁଚିରାପଲ୍ଲୀ, ବାରାଣାସୀ, ବିଶାଖାପାଟନମ୍, ବେଲାଗାଭି, ଭୋପାଳ, ଦରଭଙ୍ଗା, ଜବଲପୁର ଏବଂ ଝାରସୁଗୁଡା ସମେତ ୫୮ଟି ବିମାନ ବନ୍ଦରକୁ ଏଥିରେ ସାମିଲ୍ କରା ଯାଇଥିଲା ।
କୃଷି ଉଡାଣ ଯୋଜନା ହେଉଛି ଏକ ସମ୍ମିଶ୍ରଣ ଯୋଜନା , ଯେଉଁଠାରେ ଆଠଟି ମନ୍ତ୍ରଣାଳୟ / ବିଭାଗ ଯଥା : ବେସାମରିକ ବିମାନ ଚଳାଚଳ ମନ୍ତ୍ରଣାଳୟ, କୃଷି ଏବଂ କୃଷକ କଲ୍ୟାଣ ବିଭାଗ, ପଶୁ ପାଳନ ଏବଂ ଦୁଗ୍ଧ ବିଭାଗ, ମତ୍ସ୍ୟ ବିଭାଗ, ଖାଦ୍ୟ ପ୍ରକ୍ରିୟାକରଣ ଉଦ୍ୟୋଗ ମନ୍ତ୍ରଣାଳୟ, ବାଣିଜ୍ୟ ବିଭାଗ, ଜନଜାତୀୟ ବ୍ୟାପାର ମନ୍ତ୍ରଣାଳୟ, ଉତ୍ତର- ପୂର୍ବାଂଚଳ ବିକାଶ ମନ୍ତ୍ରଣାଳୟ ସେମାନଙ୍କ ବିଦ୍ୟମାନ ଯୋଜନା ଗୁଡିକୁ କୃଷି - ଉତ୍ପାଦର ପରିବହନ ପାଇଁ ସାମଗ୍ରୀକୁ ମଜଭୁତ କରିବା ନିମନ୍ତେ ନିଜର ରହିଥିବା ଯୋଜନା ଗୁଡିକୁ ଉପଯୋଗ କରିବେ । କୃଷି ଉଡାଣ ଯୋଜନା ଅଧୀନରେ କୌଣସି ନିର୍ଦ୍ଦିଷ୍ଟ ବଜେଟ୍ ଆବଂଟନ ହୋଇ ନାହିଁ ।
କୃଷି ଉଡାଣ ଯୋଜନା ୨.୦ର ମୂଳ ଉଦ୍ଦେଶ୍ୟ ହେଉଛି କୃଷି ଉତ୍ପାଦନ ପରିବହନ ପାଇଁ ମୋଡାଲ୍ ମିଶ୍ରଣରେ ବାୟୁ ଚଳାଚଳର ଅଂଶ ବୃଦ୍ଧି କରିବା, ଯେଉଁଥିରେ ଉଦ୍ୟାନ କୃଷି, ମତ୍ସ୍ୟ ପାଳନ, ପଶୁ ପାଳନ ଏବଂ ପ୍ରକ୍ରିୟାକୃତ ଉତ୍ପାଦ ଅନ୍ତର୍ଭୁକ୍ତ ଅଟେ । ଏହି ଯୋଜନା କୃଷକ ମାନଙ୍କୁ କୃଷିଜାତ ଦ୍ରବ୍ୟ ପରିବହନରେ ସାହାଯ୍ୟ କରେ , ଯାହା ଦ୍ୱାରା ଏହା ସେମାନଙ୍କର ମୂଲ୍ୟ ହାସଲରେ ଉନ୍ନତି ଆଣିବ ।
କୃଷି ଉଡାଣ ଯୋଜନା ଶୀଘ୍ର ନଷ୍ଟ ହୋଇଯାଉଥିବା କୃଷି ଉତ୍ପାଦ ଗୁଡିକ ପାଇଁ ଆବଶ୍ୟକତା ଅନୁଯାୟୀ ବାୟୁ ପରିବହନ ଏବଂ ଲଜିଷ୍ଟିକ୍ ସହାୟତା ଯୋଗାଇବା ନିମନ୍ତେ ଉଦ୍ଦିଷ୍ଟ । ଉପରେ ଯେପରି ଉଲ୍ଲେଖ କରା ଯାଇଛି, ସେହିପରି ୮ଟି ମନ୍ତ୍ରଣାଳୟର ବିଦ୍ୟମାନ ଯୋଜନା ଗୁଡିକୁ ଉପଯୋଗ କରି, ଉତ୍ପାଦକ ମାନେ ଚାହିଦାକୁ ଦୃଷ୍ଟିରେ ରଖି ଏହି ଯୋଜନା ଅନ୍ତର୍ଗତ ତାଲିକାଭୁକ୍ତ ୫୮ଟି ବିମାନବନ୍ଦରରେ ଉପଲବ୍ଧ ସେବାଗୁଡିକୁ ବ୍ୟବହାର କରିପାରିବେ ।
ଏହି ଯୋଜନାର ଉଦ୍ଦେଶ୍ୟ ହେଉଛି, ଦେଶର ଉତ୍ତର- ପୂର୍ବ, ପାହାଡ଼ିଆ ଏବଂ ଆଦିବାସୀ ଅଂଚଳରୁ ଉତ୍ପନ୍ନ ସମସ୍ତ କୃଷି ଉତ୍ପାଦ ଗୁଡିକ ପାଇଁ ନିରବଚ୍ଛିନ୍ନ, ବ୍ୟୟ ବହୁଳ, ସମୟ ସୀମାବଦ୍ଧ, ବାୟୁ ପରିବହନ ଏବଂ ଆନୁଷଙ୍ଗିକ ସାମଗ୍ରୀ ସୁନିଶ୍ଚିତ କରିବା । ଏହାର ଅଳ୍ପ କିଛି ସଫଳ ଉଦାହରଣ ହେଉଛି ଗୌହାଟୀର ‘କିଙ୍ଗ୍ ଚିଲିଜ୍, ବର୍ମା ଅଙ୍ଗୁର ଏବଂ ଆସାମୀୟ ଲେମ୍ବୁ ' ତ୍ରିପୁରାରୁ ‘ପଣସ' ଏବଂ ଦରବଙ୍ଗାରୁ 'ଲିଚୁ' ର ବିମାନ ପରିବହନ ।
ବେସାମରିକ ବିମାନ ଚଳାଚଳ ମନ୍ତ୍ରଣାଳୟର ରାଷ୍ଟ୍ର ମନ୍ତ୍ରୀ ଜେନେରାଲ  ଭି କେ ସିଂହ  ଆଜି ଲୋକସଭାରେ ଏକ ପ୍ରଶ୍ନର ଲିଖିତ ଉତ୍ତରରେ ଏହି ସୂଚନା ଦେଇଛନ୍ତି ।